9.  การจัดการ

1.  โครงสร้างการจัดการ ณ วันที่ 31 ธันวาคม 2545

คณะกรรมการบริษัท

รายชื่อ ตำแหน่ง

  1. นายโฮ กวงปิง ประธานกรรมการ

  2. นายโฮ กวงจิง กรรมการผู้จัดการร่วม (ฝ่ายพัฒนาโครงการ)

  3. นายเจมส์ ริชาร์ด แบท กรรมการผู้จัดการร่วม (ฝ่ายปฏิบัติการ)

  4. นายสุรพล สุปรัชญา กรรมการผู้จัดการร่วม (Corporate)

  5. นายสตีฟเฟน เมอร์เรย์ สมอลส์ กรรมการอิสระและประธานกรรมการตรวจสอบ

  6. นายอุดม วิชยาภัย กรรมการอิสระและกรรมการตรวจสอบ

  7. ดร.ชิงชัย หาญเจนลักษณ์ กรรมการอิสระและกรรมการตรวจสอบ

  8. ท่านผู้หญิงชนัตถ์ ปิยะอุย กรรมการ

  9. นายเอเรียล พี วีร่า กรรมการ

  10. นางสาวศิริวรรณ สกุลคีรีวัฒน์ กรรมการ

  11. นางนันชลี เขจรนันทน์ กรรมการและเลขานุการคณะกรรมการบริษัท

  12. นายควน เชท กรรมการ

  13. นายนิยม ทัศนีย์ทิพากร กรรมการ

  14. นายไมเคิล รามอน ไอลิ่ง กรรมการ

  อำนาจหน้าที่ของคณะกรรมการบริษัท

  คณะกรรมการบริษัทมีหน้าที่ควบคุมการจัดการกิจการและธุรกิจของกลุ่มบริษัท
  นอกเหนือจากหน้าที่ตามกฎหมายแล้ว คณะกรรมการ จะทำหน้าที่พิจารณาอนุมัติแผนการดำเนินงาน
  คิดริเริ่มการดำเนินงานที่สำคัญๆ การลงทุนที่มีขนาดการลงทุนสูง
  และการตัดสินใจในเรื่องการหาแหล่งเงินทุน
  รวมทั้งพิจารณาทบทวนผลประกอบการในทางการเงิน
  หน้าที่เหล่านี้ดำเนินการทั้งโดยตรงหรือในรูปคณะกรรมการบริษัท
  รวมทั้งโดยผ่านกระบวนการการมอบอำนาจหน้าที่ให้กับบุคลากรซึ่งเป็นผู้บริหารอาวุโสในบริษัทต่างๆ
  ของกลุ่ม

9.1.2 คณะกรรมการตรวจสอบ

  รายชื่อ ตำแหน่ง

  1. นายสตีฟเฟน เมอร์เรย์ สมอลส์ ประธานกรรมการตรวจสอบ

  2. นายอุดม วิชยาภัย กรรมการตรวจสอบ

  3. ดร.ชิงชัย หาญเจนลักษณ์ กรรมการตรวจสอบ

  4. นางนันชลี เขจรนันทน์ เลขานุการคณะกรรมการตรวจสอบ

หน้าที่และความรับผิดชอบของคณะกรรมการตรวจสอบ

1.  สอบทานรายงาน และงบการเงินระหว่างกาล และประจำปี เพื่อความถูกต้อง และสมบูรณ์

2.  สอบทานให้บริษัทมีระบบการควบคุมภายใน (Internal Control) และการตรวจสอบภายใน
    (Internal Audit) ที่เหมาะสม และมีประสิทธิภาพ

3.  พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัท

4.  สอบทานให้บริษัทปฏิบัติตามกฎหมาย ว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

5.  พิจารณาการเปิดเผยข้อมูลของบริษัท ในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้องครบถ้วน

6.  ปฏิบัติการอื่นใด
    ตามที่คณะกรรมการบริษัทมอบหมายด้วยความเห็นชอบของคณะกรรมการตรวจสอบ

7.  จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

8.  พิจารณากฎบัตรคณะกรรมการตรวจสอบทุกปี
    และให้คำแนะนำเพิ่มเติมแก่คณะกรรมการบริษัทตามความจำเป็น

อำนาจของคณะกรรมการตรวจสอบ

เพื่อให้การปฏิบัติหน้าที่ของคณะกรรมการตรวจสอบบรรลุเป้าหมาย
ให้คณะกรรมการตรวจสอบมีอำนาจดังนี้

1.  อำนาจในส่วนที่เกี่ยวข้องกับฝ่ายจัดการ

  คณะกรรมการตรวจสอบมีอำนาจเชิญให้ฝ่ายจัดการ ฝ่ายตรวจสอบภายใน
  หัวหน้าหน่วยงานหรือพนักงานของบริษัทที่เกี่ยวข้องมาชี้แจง ให้ความเห็น
  ร่วมประชุมหรือส่งเอกสารตามที่เห็นว่าเกี่ยวข้อง และจำเป็น

2.  อำนาจในส่วนที่เกี่ยวข้องกับผู้ตรวจสอบภายใน

-   กำหนดให้มีการประสานความเข้าใจให้อยู่ในแนวทางเดียวกันระหว่างผู้สอบบัญชี
    คณะกรรมการบริษัท และหน่วยงานตรวจสอบภายใน

-   ให้ความเห็นชอบในการแต่งตั้ง ถอดถอนโยกย้าย เลิกจ้าง
    และพิจารณาความดีความชอบของหัวหน้าหน่วยงานตรวจสอบภายใน

-   ให้หลักประกันในความเป็นอิสระของผู้ตรวจสอบภายใน

  3. อำนาจในส่วนที่เกี่ยวข้องกับผู้สอบบัญชี

-   สอบทาน และประเมินผลการปฏิบัติงานของผู้สอบบัญชี

-   เสนอชื่อผู้สอบบัญชีแก่คณะกรรมการบริษัท พร้อมทั้งผลตอบแทนในการสอบบัญชีประจำปี
    เพื่อขอรับการแต่งตั้งจากที่ประชุมสามัญผู้ถือหุ้นประจำปี

-   กำหนดอัตราค่าจ้างในงานบริการ และงานที่ปรึกษาอื่นที่ผู้สอบบัญชีเป็นผู้ให้บริการ

  4. อำนาจในส่วนอื่น ๆ

-   

-   
-   
-   
-   

-   
-   
-   

  คณะกรรมการตรวจสอบมีอำนาจในการตรวจสอบผู้ที่เกี่ยวข้อง
  และเรื่องที่เกี่ยวข้องภายในขอบเขตของอำนาจหน้าที่คณะกรรมการตรวจสอบ
  และมีอำนาจในการว่าจ้างหรือนำเอาผู้เชี่ยวชาญเฉพาะด้านมาปรึกษาหารือ และให้ความเห็นได้
  ตามที่คณะกรรมการตรวจสอบพิจารณาว่าเหมาะสม

2.  วิธีการแต่งตั้งกรรมการและการถอดถอนกรรมการ ตามที่กำหนดในข้อบังคับของบริษัทฯ

    1.  การแต่งตั้งกรรมการ

  (ก). ให้บริษัทฯ มีคณะกรรมการของบริษัทไม่น้อยกว่า 5 คน
  และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

  (ข). กรรมการนั้นให้เลือกตั้งโดยที่ประชุมผู้ถือหุ้นตามกฎเกณฑ์และวิธีการดังต่อไปนี้

-   ในการลงคะแนนเสียงเลือกตั้งกรรมการไม่ใช้คะแนนเสียงแบบสะสม

-   ผู้ถือหุ้นแต่ละคนมีคะแนนเสียงเท่ากับหนึ่งหุ้นต่อหนึ่งเสียง

  (ค). ในกรณีที่ตำแหน่งกรรมการว่างลงเพราะเหตุอื่น นอกจากถึงคราวออกตามวาระ
  ให้คณะกรรมการเลือกบุคคลคนหนึ่งซึ่งมีคุณสมบัติและไม่มีลักษณะต้องห้ามตามมาตรา 68
  แห่งพระราชบัญญัติบริษัทมหาชนจำกัด พ.ศ.2535
  เข้าเป็นกรรมการแทนในการประชุมคณะกรรมการคราวถัดไป
  เว้นแต่วาระของกรรมการจะเหลือน้อยกว่าสองเดือนซึ่งไม่จำเป็นต้องเลือกกรรมการใหม่
  บุคคลซึ่งเข้าเป็นกรรมการแทนดังกล่าว
  จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน

  ในกรณีที่ตำแหน่งกรรมการว่างลงจนเหลือน้อยกว่าจำนวนที่เป็นองค์ประชุม
  ให้กรรมการที่เหลืออยู่กระทำในนามของคณะกรรมการได้แต่เฉพาะการจัดให้มีการประชุมผู้ถือหุ้น
  เพื่อเลือกตั้งกรรมการแทนตำแหน่งที่ว่างลงเท่านั้น

  การประชุมผู้ถือหุ้นเพื่อเลือกตั้งกรรมการแทนตำแหน่งกรรมการที่ว่างลงนั้น
  ให้กระทำภายในหนึ่งเดือนนับแต่วันที่จำนวนกรรมการว่างลงเหลือน้อยกว่าจำนวนที่จะเป็นองค์ประชุม

1.  การถอดถอนกรรมการ

1.  ในการประชุมผู้ถือหุ้นสามัญประจำปีทุกครั้ง ให้กรรมการออกจากตำแหน่งเป็นอัตรา 1 ใน 3
    ถ้าจำนวนกรรมการที่จะแบ่งออกให้ตรงเป็นสามส่วนไม่ได้ ก็ให้ออกโดยจำนวนใกล้ที่สุดกับส่วน
    1 ใน 3 กรรมการที่ออกจากตำแหน่งไปนั้นอาจได้รับเลือกตั้งเข้ามาเป็นกรรมการใหม่ได้

2.  นอกจากการพ้นตำแหน่งตามวาระแล้วกรรมการพ้นจากตำแหน่งเมื่อ

-   ตาย

-   ลาออก

-   ขาดคุณสมบัติหรือมีลักษณะต้องห้ามตามมาตรา 68 แห่งพระราชบัญญัติบริษัทมหาชนจำกัด
    พ.ศ.2535

-   ที่ประชุมผู้ถือหุ้นลงมติให้ออก

-   ศาลมีคำสั่งให้ออก

  (ค.)
  ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่าสามในสี่ของจำนวนผู้ถือหุ้นซึ่งมาประชุมและมีสิทธิออกเสียงและมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

13. ค่าตอบแทนผู้บริหาร

13. ค่าตอบแทนที่เป็นตัวเงิน

1.  ค่าตอบแทนกรรมการ

  ค่าตอบแทนกรรมการ รวม 14 ท่าน และกรรมการตรวจสอบ 3 ท่าน ที่จ่ายในช่วง 12 เดือน
  สิ้นสุด ณ วันที่ 31 ธันวาคม 2545 เท่ากับ 5,396,0004,675,000 บาท ในปี 2545 2543
  โดยเป็นค่าตอบแทนในรูปเบี้ยประชุม

2.  ค่าตอบแทนกรรมการบริหารและผู้บริหาร

  ค่าตอบแทนกรรมการบริหาร และผู้บริหารรวม 13 ท่าน ที่จ่ายในช่วง 12 เดือน สิ้นสุด ณ วันที่
  31 ธันวาคม 2545 เท่ากับ 48,666,053.-21,866,320 บาท ในปี 25452543
  ประกอบไปด้วย เงินเดือน โบนัส ค่าอาหารและเครื่องดื่ม ค่ารักษาพยาบาล การประกันสังคม
  การประกันอุบัติเหตุและ สุขภาพ ค่าเช่าบ้าน ค่านำใช้จ่ายเกี่ยวกับรถยนต์ ค่าบริการซักรีด
  ค่าภาษีที่บริษัทออกให้ และค่าเล่าเรียนบุตร และเงินสมทบกองทุนสำรองเลี้ยงชีพ

2.  ค่าตอบแทนอื่น

  -ไม่มี-

13. สัญญาการดำเนินงาน

บริษัทฯ และบริษัทย่อยได้ทำสัญญาการดำเนินงานหลายสัญญากับบริษัทคู่สัญญา
โดยบริษัทคู่สัญญารับเป็นผู้ดำเนินงาน โรงแรมและสนามกอล์ฟของบริษัทฯ และบริษัทย่อย
ในการนี้บริษัทฯ และบริษัทย่อยผูกพันที่จะจ่ายค่าธรรมเนียมบริการต่าง ๆ ในอัตรา
ระยะเวลาและตามวิธีการคำนวณดังกล่าวที่กล่าวไว้ในสัญญา สัญญาดังกล่าวสรุปได้ดังนี้

+---------+---------+---------+------------+-----------+-------------+
| บริษัท    | ธุรกิจ    | ผู้บริหาร  | ระยะเ      | ค         |             |
|         |         |         | วลาตามสัญญา | ่าธรรมเนียม |             |
+---------+---------+---------+------------+-----------+-------------+
| บริษัท    | โรงแรม  | บริษัท    | 1 ตุลาคม    | -Basic    | ร้อยละ 2     |
| ลากูน่า   | ดุสิต     | ดุสิต     | 2535 ถึง 30 | m         | ของรายได้รวม |
|         |         | โฮเท็ล   | กันยายน     | anagement | ร้อยละ 5     |
| รีสอร์ท   | ลากูน่า   | แอนด์    | 2555       | fee       | ของกำไรขั้นต้น |
| แอนด์    | รีสอร์ท   | รีสอร์ท   |            |           | จาก         |
|         |         | จำกัด    |            | -         | การดำเนินงาน |
| โฮเท็ล   |         |         |            | Incentive |             |
| จำกัด    |         |         |            | fee       |             |
|         |         |         |            |           |             |
| (มหาชน) |         |         |            |           |             |
+---------+---------+---------+------------+-----------+-------------+
| บริษัท    | โรงแรม  | บริษัท    | 11 มกราคม  | -Basic    | ร้อยละ 2     |
| ลากูน่า   | เชอราตัน | เชอราตัน | 2532 ถึง 31 | m         | ของรายได้รวม |
|         |         | โอเวอร์ซี | ธันวาคม     | anagement |             |
| แกรนด์   | แกรนด์   | เม      | 2545       | fee       | ร้อยละ 7.5   |
| จำกัด    | ลากูน่า   | เนจเม้นท์ |            |           | ของกำไรขั้นต้น |
|         |         | คอ      | (ได้ใช      | -         | จาก         |
|         | ภูเก็ต    | ร์ปอเรชั่น | ้สิทธิต่ออายุสัญ | Incentive | การดำเนินงาน |
|         |         | จำกัด    | ญานี้ไปแล้วอีก | fee       |             |
|         | ลากูน่า   |         | 10 ปี)      |           | ร้อยละ 3     |
|         | ภูเก็ต    | บริษัท    | ภ          | -Basic    | ของรายได้รวม |
|         | กอล์ฟ    | บันยัน ทรี | ายหลังการบร | m         |             |
|         | คลับ*    | กอล์ฟ    | รลุตามเงื่อนไ | anagement | ร้อยละ 10    |
|         |         | คลับ     | ขบางประการ | fee       | ของกำไรขั้นต้น |
|         |         | จำกัด    |            |           | จาก         |
|         |         |         | 1 ตุลาคม    | -         | การดำเนินงาน |
|         |         |         | 2535 ถึง 31 | Incentive |             |
|         |         |         | ธันวาคม     | fee       |             |
|         |         |         | 2545       |           |             |
|         |         |         |            |           |             |
|         |         |         | (          |           |             |
|         |         |         | บริษัทผู้บริหาร |           |             |
|         |         |         | มีสิทธิต่ออายุส |           |             |
|         |         |         | ัญญานี้ไปได้อีก |           |             |
|         |         |         | 2 ครั้ง      |           |             |
|         |         |         | ครั้งละ 10   |           |             |
|         |         |         | ปี)         |           |             |
+---------+---------+---------+------------+-----------+-------------+
| บริษัท    | โรงแรม  | บริษัท    | 1 พฤษภาคม  | -Basic    | ร้อยละ 2     |
| ลากูน่า   | บันยัน ทรี | โฮเท็ล   | 2538 ถึง 31 | m         | ของรายได้รวม |
|         | ภูเก็ต    |         | ธันวาคม     | anagement |             |
| บันยัน ทรี |         | แบรนด์   | 2548       | fee       | ร้อยละ 7.5   |
| จำกัด    |         | เม      |            |           | ของ         |
|         |         | เนจเม้นท์ | (          | -         | กำไรขั้นต้นจาก |
|         |         | จำกัด    | บริษัทผู้บริหาร | Incentive | การดำเนินงาน |
|         |         |         | มีสิทธิต่ออายุส | fee       |             |
|         |         |         | ัญญานี้ไปได้อีก |           |             |
|         |         |         | 2 ครั้ง      |           |             |
|         |         |         | ครั้งละ 10   |           |             |
|         |         |         | ปี)         |           |             |
+---------+---------+---------+------------+-----------+-------------+

หมายเหตุ* เมื่อวันที่ 1 กันยายน 2545 บันยัน ทรี กอล์ฟ คลับ ได้เปลี่ยนชื่อเป็น ลากูน่า ภูเก็ต
กอล์ฟ คลับ

13. การกำกับดูแลกิจการ

1.  นโยบายเกี่ยวกับการกำกับดูแลกิจการ

  บริษัทฯ ได้นำหลักจรรยาบรรณในการดำเนินธุรกิจมาใช้
  เพื่อเป็นการรักษาผลประโยชน์ของผู้มีส่วนได้เสียทุกๆ กลุ่ม
  โดยจรรยาบรรณดังกล่าวได้ร่างขึ้นตามหลักความซื่อสัตย์สุจริต หลักความโปร่งใส
  หลักการกำกับดูแลกิจการที่ดี และจริยธรรมทางสังคมที่ดี
  เพื่อความเจริญเติบโตอย่างยั่งยืนของบริษัท

คณะกรรมการ และฝ่ายบริหารอาวุโสของบริษัท ควรพึงปฏิบัติดังต่อไปนี้

1.  ปฏิบัติหน้าที่ และความรับผิดชอบอย่างรอบคอบตามสมควร
    โดยคำนึงถึงผลประโยชน์ของบรรดาผู้มีส่วนได้เสียทุกกลุ่มของบริษัทฯ ตลอดเวลา

2.  เข้าร่วมประชุมทุกครั้ง ยกเว้นในกรณีที่มีเหตุผลพิเศษและความจำเป็นจริงๆ
    และใช้ดุลยพินิจอย่างรอบคอบในการพิจารณาแต่ละเรื่องที่นำเสนอ
    มีการจัดสรรเวลาไว้อย่างพอเพียงสำหรับการพิจารณาและอภิปรายเรื่องที่สำคัญอย่างละเอียดรอบคอบและเป็นอิสระจากกัน
    มีการแสดงความคิดเห็นและข้อเสนอแนะโดย กรรมการ หรือ
    ฝ่ายบริหารอาวุโสแต่ละท่านในการประชุม

3.  ดูแลให้มั่นใจว่า ไม่มีการละเมิดสิทธิตามกฎหมายของผู้มีส่วนได้เสีย รวมทั้ง พนักงาน คู่ค้า
    สังคมโดยส่วนรวม คู่แข่งทางการค้า และเจ้าหนี้ จากการกระทำ หรือ การตัดสินใจใดๆ
    ของบริษัทฯ

4.  ส่งเสริมความร่วมมือระหว่างบริษัท และบรรดากลุ่มผู้มีส่วนได้เสียต่างๆ เพื่อสร้างความมั่งคั่ง
    และการเติบโตที่มั่นคงของบริษัท

5.  ขจัดปัญหาความขัดแย้งทางผลประโยชน์อย่างรอบคอบ ด้วยความซื่อสัตย์สุจริต ยุติธรรม
    และอย่างเป็นอิสระ เพื่อผลประโยชน์สูงสุดของบริษัทฯ เป็นสำคัญ

6.  กำหนดค่าตอบแทน ให้อยู่ในลักษณะที่เปรียบเทียบได้กับอัตราตลาดในธุรกิจเดียวกัน
    และเชื่อมโยงกับผลการดำเนินงานของบริษัทฯ และผลปฏิบัติงานของแต่ละบุคคล

7.  เปิดเผยสารสนเทศที่สำคัญของบริษัทฯ อย่างถูกต้อง ครบถ้วน โปร่งใส และทันเวลา
    พร้อมข้อมูลสนับสนุนอย่างเพียงพอหากมี

8.  จัดทำ และรักษาไว้ ซึ่งระบบตรวจสอบและควบคุมภายในที่มีประสิทธิผล ทั้งด้านการเงิน
    การดำเนินงานและการปฏิบัติตามกฎข้อบังคับ
    ระบบดังกล่าวควรปฏิบัติร่วมกับการบริหารความเสี่ยงเพื่อให้ความสำคัญกับสัญญาณเตือนภัยล่วงหน้า
    ในรายการผิดปกติทั้งหลายที่อาจเกิดขึ้น

9.  ตระหนักถึงคุณค่าทรัพยากรบุคคลของบริษัทฯ โดยให้ค่าตอบแทนที่เหมาะสม เพื่อผูกพัน รักษา
    และกระตุ้นพนักงานที่มีคุณภาพไว้ และปฏิบัติต่อพนักงานทุกคนอย่างเป็นธรรม โดยปราศจากอคติ

10. กำหนดสัดส่วนของกรรมการบริหาร และกรรมการที่เป็นอิสระ
    เพื่อเป็นการถ่วงดุลอำนาจซึ่งกันและกัน และมีการแยกอำนาจหน้าที่ระหว่างกันอย่างชัดเจน
    โดยมิให้คนหนึ่งคนใดมีอำนาจโดยไม่จำกัด

11. ดูแลให้มั่นใจว่า การดำเนินธุรกิจใดๆ ของบริษัทฯ
    เป็นการปฏิบัติงานบนพื้นฐานหลักการกำกับดูแลกิจการที่ดี
    อันเป็นหลักการที่ได้รับการยอมรับว่าถูกต้องตามกฏหมายและหลักจริยธรรม

12. รักษาความลับในกิจการ หรือข้อมูลของบริษัทฯ ที่ไม่พึงเปิดเผยโดยเคร่งครัด
    และไม่ใช้ข้อมูลภายใน และ/หรือ ข้อมูลลับของบริษัทฯ เพื่อประโยชน์ส่วนตน

พนักงานของบริษัทฯ ควรพึงปฏิบัติดังต่อไปนี้

1.  ปฏิบัติตามระเบียบข้อบังคับของบริษัทฯ และคำสั่งของผู้บังคับบัญชาอย่างเคร่งครัด และสุภาพ
    เชื่อฟัง ให้เกียรติ และรักษาความสามัคคีระหว่างเพื่อนร่วมงาน
    ตลอดจนช่วยเหลือซึ่งกันและกันในหน้าที่การงานที่ได้รับมอบหมาย

2.  ปฏิบัติงานด้วยความอุตสาหะ ตรงต่อเวลา
    และไม่ละทิ้งหรือหลีกเลี่ยงหน้าที่หรืองานที่ได้รับมอบหมาย

3.  ปฏิบัติต่อลูกค้าของบริษัทฯ อย่างสุภาพ ด้วยมารยาทอันดี และโดยไม่ชักช้า

4.  รักษาความลับในกิจการ หรือข้อมูลของบริษัทฯ ที่ไม่พึงเปิดเผยโดยเคร่งครัด
    และไม่ใช้ข้อมูลภายใน และ/หรือ ข้อมูลลับของบริษัทฯ เพื่อประโยชน์ส่วนตน

หน้าที่ และความรับผิดชอบต่อสังคม

1.  บริษัทฯ จะไม่ดำเนินการใดๆ อันจักเป็นภัยต่อความมั่นคงของประเทศชาติ เศรษฐกิจ
    หรือความสงบเรียบร้อย และศีลธรรมอันดีงามของประชาชน บริษัทฯ
    จะพิจารณาและให้การสนับสนุนองค์กรสาธารณกุศลตามที่เห็นสมควร

2.  บริษัทฯ จะสนับสนุนให้พนักงาน ฝ่ายบริหาร และคณะกรรมการ ดำเนินกิจกรรมต่างๆ
    เพื่อร่วมอนุรักษ์สิ่งแวดล้อม และจะไม่ดำเนินกิจกรรมใดๆ
    ที่อาจส่งผลกระทบทางลบต่อสิ่งแวดล้อม หรือเป็นภัยต่อชุมชน

3.  คณะกรรมการ ฝ่ายบริหาร และพนักงานทุกคน
    ต้องรักษาเกียรติของตนให้เป็นที่ยอมรับและยกย่องในสังคม และไม่พึงประพฤติตน
    หรือการกระทำใดๆ อันอาจนำความเสื่อมเสียมาสู่บริษัทฯ

2.  สิทธิและความเท่าเทียมกันของผู้ถือหุ้น

  ในการเรียกประชุมผู้ถือหุ้นแต่ละครั้ง บริษัทฯ ได้จัดส่งหนังสือเชิญประชุมระบุถึงวาระที่จะพิจารณา
  ความเห็นของคณะกรรมการบริษัท ตลอดจนข้อมูลต่างๆ ที่เกี่ยวข้อง ให้ผู้ถือหุ้นอย่างน้อย 7
  วันล่วงหน้าก่อนวันประชุม
  เพื่อให้ผู้ถือหุ้นมีเวลาเพียงพอในการพิจารณาและศึกษาข้อมูลสำหรับเข้าร่วมประชุม

  ในกรณีผู้ถือหุ้นไม่สามารถเข้าร่วมประชุมด้วยตนเองได้ ผู้ถือหุ้นสามารถมอบฉันทะให้แกบุคคลใดๆ
  เพื่อเข้าร่วมประชุม
  และออกเสียงลงคะแนนแทนตนหรือเพื่อนำส่งการออกเสียงลงคะแนนของตนในแต่ละวาระของการประชุม

  ในระหว่างการประชุม ผู้ถือหุ้นจะถูกเชื้อเชิญให้สอบถามคำถามต่อคณะกรรมการบริษัท
  โดยมีการจัดสรรเวลาอย่างพอเพียง
  มีการบันทึกรายงานการประชุมอย่างถูกต้องและจัดเก็บอย่างครบถ้วน
  และรายงานถูกส่งให้ผู้ถือหุ้นเพื่อพิจารณาก่อนการประชุมในคราวถัดไป

3.  สิทธิของผู้มีส่วนได้เสียกลุ่มต่างๆ

  เพื่อความเจริญเติบโตอย่างยั่งยืนและผลตอบแทนทางการเงินแก่ผู้ถือหุ้น บริษัทฯ
  พยายามทำหน้าที่เป็นนิติบุคคลตัวอย่างโดยให้ความสำคัญกับสิทธิต่างๆ
  ของบรรดาผู้มีส่วนได้เสียทุกกลุ่ม
  ดำเนินธุรกิจอย่างเป็นธรรมและถือปฏิบัติตามข้อกำหนดของกฎหมาย กฎระเบียบต่างๆ ที่เกี่ยวข้อง
  บริษัทฯ ตั้งเป้าที่จะเป็นบริษัทฯ ซึ่งมีความรับผิดชอบต่อสังคม โดยดำเนินการต่างๆ
  ผ่านการสนับสนุนโครงการอนุรักษ์สิ่งแวดล้อมและสนับสนุนโครงการต่างๆ ของท้องถิ่น อาทิ
  โครงการอนุรักษ์เต่าทะเล การสร้างศูนย์พัฒนาเด็กเล็กลากูน่า
  และจัดให้มีกิจกรรมวันเด็กแห่งชาติ เป็นต้น

4.  การประชุมผู้ถือหุ้น

ในปี 2545 บริษัทฯ จัดให้มีการประชุมผู้ถือหุ้น 2 ครั้ง คือ การประชุมสามัญผู้ถือหุ้นประจำปี และการประชุมวิสามัญผู้ถือหุ้น ในการดำเนินการประชุมทั้งสองครั้ง ประธานในที่ประชุมได้สนับสนุนให้ผู้ถือหุ้นแสดงความคิดเห็น หรือสอบถามคำถามหากมี โดยได้จัดสรรเวลาสำหรับช่วงดังกล่าวอย่างพอเพียงเพื่อเปิดโอกาสให้ผู้ถือหุ้นได้นำเสนอต่อที่ประชุม 

5.  ภาวะผู้นำและวิสัยทัศน์

  คณะกรรมการบริษัท มีหน้าที่ควบคุมดูแลกิจการของกลุ่มบริษัท โดยการทบทวน พิจารณา
  และอนุมัติกลยุทธ์ในการดำเนินงาน ริเริ่มการปฏิบัติการหลักๆ การลงทุนที่สำคัญ
  พิจารณาตัดสินใจในการระดมทุนและการดำเนินงานด้านการเงิน
  ทั้งโดยทางตรงและทางอ้อมผ่านฝ่ายจัดการ คณะกรรมการ
  รวมทั้งผ่านการมอบหมายให้ผู้บริหารอาวุโส

  คณะกรรมการบริษัทได้จัดให้บริษัทฯ มีนโยบายการควบคุมภายใน ซึ่งครอบคลุมถึงด้านการเงิน
  การจัดการ การกำกับดูแลกิจการ และการบริหารความเสี่ยงที่มีประสิทธิภาพ
  และประสิทธิผลรวมอยู่ในการดำเนินงานของบริษัทฯ ฝ่ายตรวจสอบภายในจะคอยติดตาม
  ตรวจทาน และตรวจสอบว่านโยบายดังกล่าวได้ถูกนำมาปฏิบัติ
  และรายงานผลการตรวจสอบและเสนอข้อเสนอแนะโดยตรงต่อคณะกรรมการตรวจสอบ
  เพื่อนำเรื่องต่างๆ นั้นไปหารือในที่ประชุมคณะกรรมการบริษัท

  การลงทุนที่สำคัญต่างๆ จะต้องผ่านการอนุมัติโดยที่ประชุมคณะกรรมการของบริษัท
  ผู้บริหารระดับสูงจะมีอำนาจในการอนุมัติค่าใช้จ่ายในวงเงินไม่เกินกว่า 2 ล้านบาท หรือร้อยละ
  0.03 ของมูลค่าตามบัญชีของสินทรัพย์ที่มีตัวตนสุทธิของบริษัทฯ
  และการอนุมัติดังกล่าวต้องมีผู้บริหารระดับสูงผู้มีอำนาจลงนามอนุมัติร่วมกัน 2 คน

6.  ความขัดแย้งทางผลประโยชน์

  เพื่อป้องกันการเกิดความขัดแย้งทางผลประโยชน์ของรายการระหว่างบริษัทฯ
  กับบุคคลที่เกี่ยวโยงกัน
  รายการดังกล่าวจะผ่านการพิจารณาอย่างถี่ถ้วนโดยคณะกรรมการตรวจสอบ
  และหากจำเป็นก็ต้องได้รับการอนุมัติจากที่ประชุมคณะกรรมการบริษัทและที่ประชุมผู้ถือหุ้น บริษัทฯ
  ได้ถือปฏิบัติและจะถือปฏิบัติตามข้อกำหนด และหลักเกณฑ์ของตลาดหลักทรัพย์ฯ เสมอ ยิ่งไปกว่านั้น
  รายการระหว่างกันทุกรายการได้ถูกเปิดเผยอย่างครบถ้วนและถูกต้องในรายงานประจำปี
  และแบบ 56-1 บริษัทฯ ยังได้กำหนดมาตรการการป้องกันด้านการใช้ข้อมูลภายใน
  ดังที่เปิดเผยในรายงานประจำปี 2545 ภายใต้ หัวข้อ “การดูแลการใช้ข้อมูลภายใน”

7.  จริยธรรมธุรกิจ

  บริษัทฯ
  มีความเชื่ออย่างยิ่งว่าการดำเนินธุรกิจอย่างมีจริยธรรมเป็นหลักสำคัญในความเจริญเติบโตอย่างยั่งยืนของบริษัทฯ
  เพื่อประโยชน์ในการส่งเสริมและสนับสนุนจริยธรรมทางธุรกิจที่ดีตลอดทั้งองค์กร บริษัทฯ
  ได้จัดทำมาตรฐานการปฏิบัติงานและการดำเนินงาน (Standard Operating Procedures)
  และจริยธรรมในการดำเนินธุรกิจขึ้นเป็นลายลักษณ์อักษรและแจกจ่ายให้แก่พนักงานทุกคนของบริษัทฯ

8.  การถ่วงดุลอำนาจของกรรมการที่ไม่เป็นผู้บริหาร

ในช่วงเวลาที่จัดทำรายงานฉบับนี้ คณะกรรมการบริษัทมีทั้งสิ้น 14 ท่าน ประกอบไปด้วย กรรมการที่เป็นผู้บริหาร 9 ท่าน กรรมการที่เป็นตัวแทนผู้ถือหุ้นรายใหญ่ 2 ท่าน และกรรมการอิสระ 3 ท่าน บริษัทฯ จะทำการเสนอแต่งตั้งกรรมการอิสระเพิ่มเติมอีก 2 ท่าน ในปี พ.ศ. 2546 เพื่อเพิ่มจำนวนผู้เชี่ยวชาญ และจำนวนกรรมการที่มิได้เป็นผู้บริหารในคณะกรรมการบริษัทฯ ที่เป็นอยู่ในปัจจุบัน แต่ทั้งนี้ การแต่งตั้งดังกล่าวจะขึ้นอยู่กับการอนุมัติของผู้ถือหุ้น

9.  การรวมหรือแยกตำแหน่ง

ถึงแม้ว่าบริษัทฯ เห็นว่าเหมาะสมในการที่ประธานกรรมการบริหารเป็นบุคคลเดียวกับประธานกรรมการบริษัท แต่การให้อำนาจแก่บุคคลใดบุคคลหนึ่งมากเกินไป บริษัทฯ ถือเป็นเรื่องละเอียดอ่อน ดังนั้น การตัดสินใจในเรื่องสำคัญจะต้องได้รับการอนุมัติจากที่ประชุมคณะกรรมการบริษัท

10. ค่าตอบแทนกรรมการและผู้บริหาร

  บริษัทฯ
  ยึดถืออัตราค่าตอบแทนที่อยู่ในกลุ่มธุรกิจเดียวกันเป็นแนวทางในการกำหนดค่าตอบแทนแก่กรรมการและผู้บริหาร
  โดยได้ใช้ความระมัดระวังในการจ่ายค่าตอบแทนให้เป็นอัตราที่แข่งขันได้ในกลุ่มธุรกิจเดียวกันแต่ไม่มากเกินกว่าที่ควรจะเป็น
  เพื่อที่จะดูแลและรักษากรรมการที่มีคุณภาพสูงไว้

  ค่าตอบแทนกรรมการ ได้รับอนุมัติจากผู้ถือหุ้นในการประชุมสามัญผู้ถือหุ้นประจำปี
  ส่วนกรรมการอิสระแต่ละท่านผู้ซึ่งมีภาระหน้าที่เพิ่มเติมในฐานะเป็นคณะกรรมการตรวจสอบด้วย
  จะได้รับค่าตอบแทนเพิ่มเติมตามภาระหน้าที่

บริษัทฯ มีการพิจารณาทบทวนอัตราค่าตอบแทนผู้บริหารเป็นรายปี โดยพิจารณาจากผลการดำเนินงานของบริษัทฯ และของพนักงานเป็นรายบุคคล

  ค่าตอบแทนจ่ายให้แก่กรรมการบริษัท และผู้บริหารรายบุคคล ถูกเปิดเผยไว้ในรายงานประจำปี
  2545 ภายใต้หัวข้อ
  “รายละเอียดค่าตอบแทนและผลประโยชน์อื่นที่ได้รับในฐานะกรรมการและผู้บริหาร
  ตลอดจนรายละเอียดการถือหุ้นของกรรมการและผู้บริหาร”

11. การประชุมคณะกรรมการบริษัท

  บริษัทฯ มีการประชุมคณะกรรมการบริษัทอย่างน้อย 4 ครั้งในแต่ละปี
  และจะมีการเรียกประชุมพิเศษเพิ่มตามความจำเป็น
  หนังสือเชิญประชุมพร้อมระเบียบวาระการประชุมและข้อมูลที่จำเป็นเพื่อประกอบการพิจารณาในแต่ละวาระ
  ได้ถูกส่งให้แก่กรรมการล่วงหน้า
  เพื่อให้กรรมการมีเวลาเพียงพอในการเตรียมตัวเพื่อการหารือในรายละเอียด
  ปกติการประชุมจะใช้เวลาประมาณ 1-2 ชั่วโมง ในปี 2545 คณะกรรมการมีการประชุมทั้งสิ้น 4
  ครั้ง โดยการเข้าประชุมของคณะกรรมการบริษัทแต่ละท่านสามารถสรุปได้ดังนี้

+---------------------+-------------------------------+----------------+
| รายชื่อ               | ตำแหน่ง                        | การเข้าร่วมประชุม |
|                     |                               |                |
|                     |                               | (ครั้ง)          |
+---------------------+-------------------------------+----------------+
| นายโฮ กวง ปิง        | ประธานกรรมการ                 | 4              |
+---------------------+-------------------------------+----------------+
| นายโฮ กวง จิง        | กรรมการผู้จัดการร่วม              | 3              |
|                     | (พัฒนาโครงการ)                 |                |
+---------------------+-------------------------------+----------------+
| นายเจมส์ ริชาร์ด แบท   | กรรมการผู้จัดการร่วม (ปฏิบัติการ)    | 4              |
+---------------------+-------------------------------+----------------+
| นายสุรพล สุปรัชญา      | กรรมการผู้จัดการร่วม (บริหารกลาง)  | 4              |
+---------------------+-------------------------------+----------------+
| นายสตีฟเฟน เมอร์เรย์   | กรรมการอิสระ &                 | 4              |
| สมอล์ล               | ประธานกรรมการตรวจสอบ          |                |
+---------------------+-------------------------------+----------------+
| นายอุดม วิชยาภัย       | กรรมการอิสระ & กรรมการตรวจสอบ  | 4              |
+---------------------+-------------------------------+----------------+
| ดร. ชิงชัย หาญเจนลักษณ์ | กรรมการอิสระ & กรรมการตรวจสอบ  | 4              |
+---------------------+-------------------------------+----------------+
| ท่านผู้หญิงชนัตถ์ ปิยะอุย   | กรรมการ                       | 0*             |
+---------------------+-------------------------------+----------------+
| นายเอเรียล พี วีร่า     | กรรมการ                       | 4              |
+---------------------+-------------------------------+----------------+
| นายควน เชท          | กรรมการ                       | 4              |
+---------------------+-------------------------------+----------------+
| นางสาวศิริวรรณ        | กรรมการ                       | 4              |
| สกุลคีรีวัฒน์            |                               |                |
+---------------------+-------------------------------+----------------+
| นายไมเคิล รามอน ไอลิ่ง | กรรมการ                       | 4              |
+---------------------+-------------------------------+----------------+
| นายนิยม ทัศนีย์ทิพากร    | กรรมการ                       | 4              |
+---------------------+-------------------------------+----------------+
| นางนันชลี เขจรนันทน์    | กรรมการและเลขานุการ            | 4              |
+---------------------+-------------------------------+----------------+

  * ส่งตัวแทนเข้าร่วมประชุมคณะกรรมการบริษัท จำนวนทั้งสิ้น 3 ครั้งในปี 2545

  มีการจดบันทึกการประชุมอย่างพิถีพิถัน และส่งให้กรรมการทุกท่านเพื่อให้การรับรอง
  รายงานการประชุมถูกจัดเก็บอย่างเป็นระบบและง่ายในการค้นหาหากต้องการ
  โดยเลขานุการบริษัทฯ

12. คณะอนุกรรมการ

คณะกรรมการตรวจสอบ ได้รับการแต่งตั้งขึ้นเมื่อเดือนพฤศจิกายน 2542 โดยเริ่มภาระหน้าที่ตั้งแต่ ปี 2543 เป็นต้นมา ประกอบด้วยกรรมการอิสระจำนวน 3 ท่าน โดยมีนายสตีฟเฟน เมอร์เรย์ สมอล์ล เป็นประธานกรรมการตรวจสอบ ซึ่งมีภาระหน้าที่ดังที่กล่าวไว้ภายใต้หัวข้อ 9.1.2 ในรายงานฉบับนี้

  คณะกรรมการตรวจสอบมีสิทธิเต็มที่ในการเข้าร่วมตรวจสอบ
  และขอความร่วมมือทั้งจากฝ่ายบริหารและผู้ตรวจสอบภายในของบริษัท
  และมีดุลยพินิจอย่างเต็มที่ในการเชิญกรรมการ หรือ เจ้าหน้าที่บริหารอาวุโสเข้าร่วมประชุม
  คณะกรรมการตรวจสอบได้มีการประชุมกัน 4 ครั้ง ในปี พ.ศ. 2545

  บริษัทฯ ยังไม่มีคณะกรรมการกำหนดค่าตอบแทน
  คณะกรรมการบริหารได้พิจารณาปรับอัตราค่าตอบแทนเฉลี่ยรายปี (หากมี)
  จากผลการดำเนินงานของบริษัทฯ และแนวโน้มในปี 2546 สำหรับพนักงานทุกคน
  พนักงานแต่ละรายจะได้รับการประเมินผลการปฏิบัติงานของตน
  ส่วนพนักงานที่มีผลการปฏิบัติงานที่ยอดเยี่ยม ได้รับการปรับค่าตอบแทนที่สูงกว่าอัตราเฉลี่ย แต่ทั้งนี้
  ยอดรวมไม่เกินกว่าอัตราค่าตอบแทนเฉลี่ยของงบประมาณของทั้งบริษัทฯ
  ด้านการปรับอัตราค่าตอบแทนของผู้บริหารอาวุโสขึ้นอยู่กับการอนุมัติขั้นสุดท้ายโดยประธานกรรมการบริหาร

13. ระบบการควบคุมและการตรวจสอบภายใน

  บริษัทฯ ได้ตระหนักถึงความสำคัญของระบบการควบคุมภายในที่มีประสิทธิภาพ
  โดยเฉพาะในระบบการบริหารงานและระบบปฏิบัติการ ดังนั้นจึงได้กำหนดภาระหน้าที่
  และความรับผิดชอบของผู้ปฏิบัติงาน ผู้บริหาร ไว้อย่างชัดเจน
  มีการดูแลป้องกันการใช้ทรัพย์สินของบริษัทฯ
  และมีการแบ่งแยกหน้าที่ผู้ปฏิบัติงานและผู้ติดตามประเมินผลออกจากกัน
  เพื่อให้เกิดการถ่วงดุลและตรวจสอบระหว่างกันอย่างเหมาะสม
  นอกจากนี้ยังมีการตรวจสอบด้านระบบการบริหารการเงินด้วย

  แผนกตรวจสอบภายในทำหน้าที่ในการตรวจสอบและสอดส่องการดำเนินของบริษัทฯ
  ให้เป็นไปตามแนวนโยบายของบริษัทฯ ตลอดจนเป็นไปตามกฎหมายและข้อกำหนดที่เกี่ยวข้อง
  แผนกตรวจสอบภายในดำเนินงานอย่างเป็นอิสระ
  และรายงานผลการตรวจสอบโดยตรงต่อคณะกรรมการตรวจสอบ
  การดำเนินการแก้ไขในเรื่องที่บกพร่องก็ได้รับการปฏิบัติอย่างทันทีทันใด

14. รายงานของคณะกรรมการ

  คณะกรรมการบริษัทเป็นผู้รับผิดชอบต่อผู้ถือหุ้นในงบการเงินรวมของบริษัทและบริษัทย่อย
  ตลอดจนสารสนเทศทางการเงินที่ปรากฏในรายงานประจำปี
  งบการเงินดังกล่าวถูกจัดทำขึ้นอย่างรอบคอบตามมาตรฐานการบัญชีที่รับรองทั่วไป
  โดยมีบริษัทผู้สอบบัญชีในระดับสากลทำการสอบทานงบการเงินรายไตรมาสทุกไตรมาส
  รวมทั้งตรวจสอบงวดปีอย่างครบถ้วน ข้อมูลสำคัญที่เกี่ยวข้องกับงบการเงิน
  ถูกเปิดเผยอย่างชัดเจนและครบถ้วนในหมายเหตุประกอบงบการเงิน

  จากการที่บริษัทฯ ได้จัดให้มีนโยบายในเรื่องต่างๆ และจัดให้มีระบบการควบคุมภายในที่ดี
  รวมทั้งการทำงานของผู้ตรวจสอบภายในและภายนอก คณะกรรมการบริษัทฯ
  มีความพึงพอใจในความครบถ้วนและถูกต้องเชื่อถือได้ของรายงานทางการเงิน
  และการดำรงไว้ซึ่งสินทรัพย์ของบริษัทฯ ยิ่งไปกว่านั้น
  คณะกรรมการตรวจสอบยังได้ทำหน้าที่สอบทานรายงานทางการเงินและการปฏิบัติด้านการควบคุมภายในโดยตรงร่วมกับผู้สอบบัญชีภายนอกเพื่อความยุติธรรม
  “ความเห็นของคณะกรรมการ เกี่ยวกับระบบควบคุมภายในของบริษัท”
  ถูกเปิดเผยไว้ในรายงานประจำปี 2545 ของบริษัทฯ

15. ความสัมพันธ์กับผู้ลงทุน

  บริษัทฯ เปิดเผยข้อมูลทั่วไปและข้อมูลทางการเงินอย่างถูกต้อง ครบถ้วน โปร่งใส และทันท่วงที
  โดยเฉพาะข้อมูลที่อาจมีผลกระทบต่อราคาหลักทรัพย์ของบริษัทฯ การเผยแพร่ข้อมูลข่าวสารต่างๆ
  ดังกล่าวไปสู่ผู้ลงทุน ผู้ถือหุ้น และผู้ที่เกี่ยวข้อง ได้กระทำผ่านตลาดหลักทรัพย์ฯ
  และผ่านการเปิดเผยข้อมูลผ่านสื่ออิเลคโทรนิค (ELCID) เมื่อเดือนพฤษภาคม 2545 นายสุรพล
  สุปรัชญา กรรมการผู้จัดการร่วม (Corporate) ได้รับแต่งตั้งให้เป็น
  “เจ้าหน้าที่ด้านผู้ลงทุนสัมพันธ์” (“Liaison Officer”)
  ซึ่งรับผิดชอบการติดต่อสื่อสารกับผู้ลงทุนรายบุคคล ผู้ถือหุ้น นักวิเคราะห์หลักทรัพย์
  และหน่วยงานภาครัฐ

13. 

6.  การดูแลเรื่องการใช้ข้อมูลภายใน

  บริษัทฯ กำหนดจรรยาบรรณในการดำเนินธุรกิจที่คณะกรรมการบริษัท ฝ่ายบริหารอาวุโส
  และพนักงานของบริษัทฯ พึงปฏิบัติ
  เพื่อรักษาผลประโยชน์ของผู้มีส่วนได้เสียทุกฝ่ายในเรื่องการดูแลการใช้ข้อมูลภายใน
  โดยมีมาตรการห้ามมิให้พนักงานทุกระดับตำแหน่งเปิดเผยข้อมูลสำคัญของบริษัทฯ
  ที่เป็นความลับแก่บุคคลอื่นใดเพื่อผลประโยชน์ส่วนตัว หรือเหตุผลอื่นที่ไม่เกี่ยวข้องกับบริษัทฯ
  ข้อมูลดังกล่าวจะถูกจำกัดอยู่กับพนักงานที่มีหน้าที่รับผิดชอบโดยตรงเท่านั้น นอกจากนี้
  ผู้สอบบัญชีภายในของบริษัทฯ ยังควบคุมดูแลการซื้อขายหุ้นของพนักงาน กรรมการ
  และผู้บริหารระดับสูงของบริษัททุกคนเป็นระยะๆ
  โดยจัดให้มีการรายงานการถือหุ้นเพื่อให้เป็นไปตามกฎระเบียบของสำนักงานคณะกรรมการกำกับหลักทรัพย์
  และตลาดหลักทรัพย์

6.  บุคลากร

  จำนวนพนักงาน ณ วันที่ 31 ธันวาคม 2545 มี 466 คน โดยจะแบ่งสังกัดดังนี้

+--------------------------------------------+-------------------------+
| ฝ่าย                                        | จำนวนพนักงาน             |
+--------------------------------------------+-------------------------+
| การจัดการ                                   | 11                      |
+--------------------------------------------+-------------------------+
| ควบคุมโครงการ                               | 17                      |
+--------------------------------------------+-------------------------+
| บัญชี                                        | 25                      |
+--------------------------------------------+-------------------------+
| ธุรการ                                      | 17                      |
+--------------------------------------------+-------------------------+
| IT                                         | 4                       |
+--------------------------------------------+-------------------------+
| Corporate Affairs                          | 25                      |
+--------------------------------------------+-------------------------+
| การเงิน                                     | 2                       |
+--------------------------------------------+-------------------------+
| ทรัพยากรบุคคล                                | 3                       |
+--------------------------------------------+-------------------------+
| ตรวจสอบภายใน                               | 3                       |
+--------------------------------------------+-------------------------+
| ออกแบบ และวางแผน                           | 11                      |
+--------------------------------------------+-------------------------+
| จัดซื้อ                                       | 3                       |
+--------------------------------------------+-------------------------+
| การตลาด                                    | 1                       |
+--------------------------------------------+-------------------------+
| คาแนล วิลเลจ                                | 8                       |
+--------------------------------------------+-------------------------+
| โรงแรมดุสิต ลากูน่า รีสอร์ท                      | 336                     |
+--------------------------------------------+-------------------------+
| รวม                                        | 466                     |
+--------------------------------------------+-------------------------+

-   ค่าตอบแทนรวมที่จ่ายให้กับพนักงานของบริษัท ในช่วง 12 เดือน สิ้นสุดวันที่ 31 ธันวาคม
    2545 เท่ากับ 156,117,000 บาท ประกอบไปด้วย เงินเดือน โบนัส
    ค่าอาหารและเครื่องดื่ม ค่ารักษาพยาบาล การประกันสังคม การประกันอุบัติเหตุและสุขภาพ
    ค่าที่พัก ค่าใช้จ่ายเกี่ยวกับรถยนต์ ภาษีที่บริษัทออกให้ และค่าเล่าเรียนบุตร

นโยบายด้านการพัฒนาทรัพยากรมนุษย์

กลุ่มบริษัทไม่มีนโยบายด้านการพัฒนาบุคคลโดยเฉพาะ
เนื่องจากมีจำนวนพนักงานและการดำเนินงานที่แตกต่างกันภายในกลุ่ม อย่างไรก็ตาม
หน้าที่รับผิดชอบต่าง ๆ จะแยกย่อยไปตามการดำเนินงานแต่ละแผนกและโรงแรม
เพื่อทำให้มั่นใจได้ว่าพนักงานทั้งหลายจะได้รับการพัฒนาการทำงานและการฝึกอบรมที่เหมาะสม